**Kan jy die volgende woorde reg spel?**

**A**

**A-span**, **BA-graad**, **X-strale**; **o. 19A-span** (Samestellings met afkortings, simbole en getalle kry ’n koppelteken.)

Ons is geheg **aan mekaar**. Hulle skryf gereeld briewe **aan mekaar**. Ons is baie geheg **aan mekaar.** MAAR Dit reën **aanmekaar**, d.w.s. aanhoudend. (EEN woord)

**aaneenskryf of aanmekaarskryf** (skryf vas, nie in drukletters nie) MAAR Juffrou laat ons **aaneen skryf** (die hele tyd, sonder ophou)

Hy het ’n vreeslik irriterende **aanwensel** OF **aanwendsel**.

**aardjie na sy vaartjie** (aar*d* na jou vadertjie)

**aartsvyand; aartsbiskop**

**abattoir** (openbare slagpale)

**adellik**; die **adellike** families

**adolessent; adolessensie**

**adres; adresseer** (Twee ***s***’e, want die *e* van *adres* is ‘n kort, beklemtoonde klank)

**aërobiese** oefeninge

**afdraand** (NIE *afdraend* NIE!)

Ek het ’n **afkeer** **van** onbeskoftheid. OF Ek is **afkerig** **van** OF Ek **keur** dit af.

Hulle het omtrent **afgetjop** in die wedstryd.

**Afrikaanse onderwyser** (praat Afrikaans)MAAR **Afrikaansonderwyser**

**aggressie**; **aggressiewe** gedrag; die **aggressor**

**agtelosig** OF **agterlosig**

Ek haat’n **agteraf** geskinder, MAAR Die boek val **agter af**.

Ek moet **agterbly**; Ons het **agtergebly**.

Die skool begin **agtuur** (tydstip) en dan moet ons **agt uur** (tydsduur) lank werk.

[Let op die tydsaanduiding. Dit is **9:30** of **6:00**. NIE ’n *h* in die middel NIE.]

**akademie**

**akkommodasie; akkommodeer**

Hy het gou **geakklimatiseer.** (aan ‘n nuwe omgewing gewoond raak)

**akkuraat**

**al hoe meer**

**alkoholis;** ’n **alkoholiese** drankie

**alombekend**

Ek was **allesbehalwe** (d.w.s. glad nie) tevrede. MAAR Ek eet **alles behalwe** pampoen.

**al meer**

**al twee** OF **al drie** OF **al ses** (TWEE woorde)

**al weer** MAAR **alreeds**

**aluminium**

**amptenaar**

Aan die **een kant** stem ek saam, maar aan die **ander kant** verskil ek van jou. MAAR Ons woon **anderkant** die hoofstraat.

**a nee a!**

**apparaat; apparatuur**

Hy teken **appèl** aan teen sy vonnis. OF Hy **appelleer** teen sy vonnis.

**armoede; armoedig** (Net EEN *m*)

**asseblief** (van die Nederlands *alsjeblieft*)

**assesseer; assessering**

**as’t ware** OF **as ’t ware**

**B**

**baasspeel**; Sy het **baasgespeel** oor ons. Sy is vreeslik **baasspelerig.**

**baie keer** OF **baiekeer** MAAR **baie kere** (Altyd TWEE woorde)

**bakterie; bakterieë**

**ballon, ballonne**

**basaar** (NIE ’n *z* soos in Engels NIE)

Hierdie lys is **gebaseer** op die jongste uitgawe van die *AWS*. (Net EEN *s*, want in die stam, ***ba****sis,* is die ***a***’n lang klank.)

**bataljon**

**beampte;** net soos **amptenaar**

**begraafplaas** MAAR **begrafnis**

Ek **bejeën** hom met groot agting.

**bekendstel; bekendgestel** OF **bekend stel**

**beld** OF **belt** (om jou middel) meervoud: **belde**

’n **belese** persoon**; meer en mees** OF **belesener, belesenste**

**benodigdhede OF benodighede**

**beoordeel; beoordelaar** (Net een *e*, want dit val in ’n oop lettergreep: *be-oor-****de****-laar*)

’n **berese** OF ’n **bereisde** persoon

**bestanddele**

**beuel** (musiekinstrument); **beul** (laksman)

**bitter min; bitter kwaad; bitter jammer**

**blameer** (want die stamwoord *blaam* het ‘n lang *aa*-klank)

**bloeddorstig** (stamwoorde is *bloed* + *dors*)

**blou Maandag**, MAAR **bloublasie, blouvitrioel, bloukappie en bloureën** (plantname); **bloukous** (geleerde, beterweterige vrou); **blouwildebees** (want dis samestellings)

**bruinbrood, bruinsuiker; growwebrood**

**buitestander** (Net EEN *a*; net soos **omstander)**

**burgemeester** (oorspronklik in Nederlands die *meester* van ’n *burg*, d.w.s. ’n versterkte stad of kasteel)

Ons kom almal pouse **bymekaar**.

Ons is al jare lank gelukkig **by mekaar**. Dit is ons **bymekaarkomplek.**

Jy moet my **bystaan**. Hy het my **bygestaan**.

**C**

Dit was asof **chaos** uitgebreek het. Alles was in ‘n **chaotiese** toestand.

**cliché – clichés** (‘n afgesaagde, geykte uitdrukking)

**chauffeur**

**cholesterol** OF **kolesterol**

**confetti** OF **konfetti**

**crèche – crèche’s** OF **crèche’e** (Die slot-*e* word nie gehoor nie; dus ‘n afkappingsteken)

Hy is **chronies** afwesig. Dis ’n **chroniese** siekte.

**chronologies** OF **kronologies**: Vertel alles wat gebeur het in **chronologiese** volgorde, van die begin tot die einde. Dus: Ons moet ons horlosies **sinchroniseer** OF **sinkroniseer**

**cul-de-sac** (‘n doodloopstraat)

**D**

Hy skuil **daar agter** OF **daaragter**. (Net soos **daar buite** OF **daarbuite**.)

Ek moes ’n **dag lank** wag. Dit het twee **jaar lank** geduur.

Die baba is **tien dae oud**; **ses jaar oue** kind

**dag-vir-dagroetine** OF **dag-vir-dag-roetine**

’n **dagvaarding** om voor die hof te verskyn

**dameskoene** en **manskoene** (Net EEN *s*)

**debat;** **debatteer** (twee t’s, want die *a* is ’n kort klank)

**debuut;** **debuteer**; **debutant** (Net een *t,* want in die stamwoord is die *uu* ’n lang klank.)

**deurgaans**

**definisie; definieer** (NIE ‘n deelteken nie)

**definitief**

die **deining** van die see

Ek **deins** terug om die hou te ontwyk.

**déjà vu** (uitspr: *dei zhaa woe*) (die gevoel dat ‘n mens iets al voorheen ervaar het)

Ek **ly** aan **depressie.** Ek voel **depressief**.

Die tamaties is **derde graad** OF **derderangs**,

maar dis **derdegraadse** tamaties OF dis **derdegraadtamaties**.

’n **derdejaar**; ‘n **derdejaarstudent**

Hy is **desperaat**; iets uit **desperaatheid** doen

al die **detail**; Gee ’n **gedetailleerde** beskrywing.

My pa sal my **deurloop** as ek dit doen.

**dieet – diëte**

Die **dirigent** **dirigeer** die orkes.

**disko - disko’s**

Gebruik jou eie **diskresie.** (goeie oordeel)

**diskriminasie; diskrimineer** teen iemand

**dissipline**; **dissiplineer**; **dissiplinêre** stappe; goed **gedissiplineerde** kinders

**dokter - dokters** (geneesheer)

**doktor - doktore** (akademiese titel)

Ons het **douvoordag** opgestaan.

**driekwartier**

**dronkbestuur** (s.nw.); Hy het **dronkbestuur** OF het **dronk bestuur**, 'n **dronk bestuurder**

Hy het **drooggemaak.** (iets verbrou; het niks uitgerig nie)

Ek sal die rok laat **droogskoonmaak**.

**dubbelelongontsteking; dubbellongontsteking**

**dynserig** (mistig; nie helder nie): ‘n Mens kan nie ver sien in die **dynserige** lug nie.

**E**

Dit sal nog **eendag** gebeur. OF **Eendag** lank gelede. Net soos: **Eenkeer** lank gelede

Ek was vanjaar net **een dag** of net **een keer** afwesig.

**eenders** OF **eners**

Die muur is skoon aan die **een kant**. Aan die **een kant** is dit waar, maar aan die **ander kant** is dit ook nie waar nie.

**Een-twee-drie** was ons klaar!

Dis die **eerste span**, maar **eerstespanspeler**

**eeue oue** (TWEE woorde)

**effektief**; die **effektiwiteit** van

**egoïs** (selfsugtige persoon; iemand wat heeltyd oor hom/haarself praat); **egoïsme** OF **egotisme**; **egoïsties** OF **egotisties**

**eisteddfod** (Walliese woord vir kunswedstryd)

**eksaminator; eksaminatrise**

**elektriese; elektrisiteit; elektrisiën;**

ww.: **elektrifiseer**

**Eindelik** *[at last]* is die werk klaar en ek is nie **eintlik** *[actually]* moeg nie.

**enigiemand** OF **enige iemand**

**enigiets** MAAR **enige iets**

**enkelouergesinne**

**entrepreneur**

**e-pos**; Ek het dit **ge-e-pos** na jou **e-pos-adres**.

Hy het **erekleure** vir sport. (NIE *ereklere* NIE)

Hy is **ernstig** (NIE *erenstig* NIE!)

Dit is **essensieel**. Doen liewer net die **essensiële,** d.w.s. netdie noodsaaklike.

**eufemisties** (versagtend)

**evolusie** OF **ewolusie** (net soos **revolusie**)

Dis vir my **om’t ewe** OF **om ’t ewe**

**F**

**familie** (NIE *famielie* of bv. *poliesie* NIE)

Dis net ‘n **fase.** Ons sal dit later **uitfaseer** (Net een *s*, want die *a* van *fase* is ‘n lang klank.)

**faset**; al die **fasette** van die saak

Dit is die presiese, **feitelike** gegewens (afgelei van *feit)* MAAR Ek is **feitlik** klaar.

**feesvier**

die **feetjies** in **Feetjieland**

**fel; feller; felste** (skerp): Die son brand **fel**.

**fenomeen** (verskynsel); **fenomenaal**; die **fenomenale** groei van die ekonomie

Hy is so vol **fiemies**.

**fieterjasies** (onnodige versiersels; toebehore of tierlantyntjies)

**filet – filette** van vleis of vis (Klem is op die *ê.*)

**finansieel** maar **finansiële**

Die wedstryd was baie **fisiek.** (liggaamlik)

Dis vir my **fisies** (liggaamlik; ook natuurlik) onmoontlik om betyds klaar te maak.

**flets** (bleek, vaal, dof, ongesond): **fletsblou** oë

**flikflooi** (berekend vriendelik wees; iemand vlei om iets uit die persoon te kry; inkruiperig wees)

**flirteer** OF **flirt**; het **geflirteer of geflirt** (flankeer)

**foendie – foendies** OF **foendi – foendi’s** OF **fundi – fundi’s** (‘n kenner op ‘n sekere terrein, bv. Hy is ’n **rekenaarfoendie**.)

**foeter**: pak slae gee of lastig wees of peuter

**fondse**; **fondsinsameling** MAAR Die ontdekking is ‘n groot **vonds** (afgelei van *vind*) meervoud: **vondste**

**frikkadel - frikkadelle**

Dit was omtrent ’n **frustrasie**. Dit **frustreer** my.

**fundeer** (van ‘n fundament voorsien): Ek **fundeer** my argument op die volgende …

**funksioneer** (werk): Die masjien **funksioneer** baie goed.

**fusilleer** (doodskiet); **fusillade**

**fynbesnede** gelaatstrekke

**G**

Getalle onder 20 word (net soos in Engels) ***uitgeskryf*: drie** kinders**, twaalf** appels

**galery – galerye** (NIE *gallery* soos in Engels NIE)

Hulle ry op ’n **galop**. Die perde **galop**. Ons **galop** sommer gou deur die spelwoorde.

**gedistingeerde** (fynbeskaafde) persoon

**gedwee** OF **gedweë**

Die boom het **geel wortels**.

Ek hou van **geelwortels**.

**gedurende**

Net **gegradueerde** persone kan aansoek doen.

**geïnteresseerd**

Ek kom spreek jou **te** OF **ter gelegener** OF **geleëner tyd** (as dit jou pas; as dit vir jou **geleë** is)

**geleentheid; geleenthede**

**gelukwens**; het **gelukgewens**

Hulle speel **gelykop.**

Ek is nie meer **geneë** (lus) om jou te help nie.

Eers die **generiese** (algemene) inligting en daarna volg die spesifieke inligting.

Dit verskaf my groot **genoeë** (afgelei van *genoeglik*)

Die firma se finansiële state word **geouditeer** deur die **ouditeur**.

Dit was ‘n spesiaal **gereëlde** byeenkoms. MAAR Hy tree op by een van ons **gereelde** byeenkomste van die jaar.

**gerieflikheidshalwe** OF **geriefshalwe**

**geringskat**; die **geringgeskatte** span

’n **gevangene** (mens in ’n tronk) - **gevangenes**

Hy is in die **gevangenis** (tronk) - **gevangenisse**

Hy word **gevange** geneem. Hy dien **gevangenisstraf** uit. Hy is in **gevangenskap** OF **gevangeskap**.

Hy tree soms **gewelddadig** op.

’n regte **geweldenaar - geweldenaars**

**gewoonlik** (NIE *gewoontlik* NIE)

**gholf** (anders as *golf* in Engels)

"**Gmf!** (tussenwerpsel) Dit sal die dag wees!"

Ek is **g’n** bang vir jou nie.

Dis 'n **godskreiende** skande.

Ek tree op na **goeddunke**.

Ek het dit **goedgedink** om jou te vergewe.

**goedgemanierd** OF **goed gemanierd**

**goed georganiseer** (twee woorde, want jy kan sê **beter georganiseerd** of die **beste** **georganiseerd**)

Moenie jou kind se skandes **goedpraat** nie.

**Goeiemôre! Goeiemiddag! Goeienaand!** (EEN woord as dit ‘n groet is)

**graadeentjie**; die **graadtiens**; die hele   
**graadnegeklas;** my **graadtweejuffrou**

Hy **gradeer** die lemoene of het dit **gegradeer**, *maar* Hy het verlede jaar aan die universiteit **gegradueer**.

**graffiti**

**Graveer** asseblief my voorletters op die ring.

**grimering**; **grimeer** (net een *m*)

Dis tyd dat jy **grootword** en jou gedra!

Sy moet die kind **grootmaak** . Hy het **grootgeword** (elke keer EEN woord)

Alle **grootmense** (volwassenes) is nie noodwendig **groot mense** (groot van postuur) nie.

**gruis** (fyngemaalde klippies) MAAR **grys** (kleur)

**guerrillavegters**

**guillotine**

**gunstelingfliek**; **gunstelingsanger** (EEN woord, want dis samestellings van twee s.nwe.)

**H**

Dis alles in die **haak**. My voet **haak** vas en ek val. (NIE **hak** soos hakskeen,skoenhak nie)

Ek kon nie hond **haaraf** maak nie, d.w.s. ek kon niks uitrig nie.

**halfagt, halfdronk, halfoop, halfbang;   
halfnege**; ’n **halfuur** (Altyd EEN woord)

**hallusinasie**; Dit lyk my jy **hallusineer**.

Hy het **halsstarrig** geweier om dit te doen. (hardnekkig, koppig; eiesinnig)

**hamer** (Anders as in Engels en selfs al is die *a* ’n kort, beklemtoonde klinker)

**handdoek**

**hande-viervoet**

Hulle het **handuit geruk** OF **hand uitgeruk**.

**hand vol**; **hande vol**; **handjies vol**

Hou op **hanna-hanna.** (nonsens praat)

Hy hou hom **hardekoejawel** OF Hy is ’n regte **hardekoejawel.**

Die span is **heel onder** aan die punteleer

**heeltemal** (NIE *heeltemaal* of *heentemal* NIE)

Ek dink die **heeldag**/**heeltyd/heelaand** OF die **hele tyd/hele aand** aan jou.

**heimwee**; net soos **weemoed;** die wel en **wee** (SONDER ‘n deelteken)

Ek jou al **herhaalde** kere gewaarsku.

**herinner** (*her* = weer + *innerlike*)

Hulle is op **heterdaad** OF **heter daad** betrap.

**higiëne**; Alles is in ‘n **higiëniese** toestand. **hoera’s** (Dit eindig op ’n lang, beklemtoonde *a*)

**Hoesit**! OF **Hoezit**! (’n tussenwerpsel as groet)

Dit was **horribaal.** (afskuwelik, baie erg)

Ek kan nie meer met hom **huishou** nie.

Ons gaan **huis toe; skool toe; Bellville toe; winkel toe.** (ALTYD twee woorde)

**huwelik; huwelike**

**I**

**ideale** (NIE *idiale* NIE) Hy is baie **idealisties.**

**idille**; Dit lyk alles so **idillies** op die plaas.

**iesegrimmig** (stuurs, nukkerig, nors)

**ikon – ikone** OF **ikoon - ikone**

Ek is **immuun** teen … ; Jy laat jou **immuniseer** teen pokke.

**implement**; **implementeer**; **geïmplementeer**

**implikasie**; Wat **impliseer** jy?

**in ag neem**; doen dit met **inagneming** van ….

**in der haas** OF **inderhaas**

**individu** OF **indiwidu**

Hou my raad **in gedagte** MAAR Sy is altyd so **ingedagte** en deur die blare.

**ingenieur; ingenieurswese**

Jy neem die **inisiatief**; die staat se **inisiatiewe**

**insinuasie**; Wat **insinueer** jy van my?

**inspekteur**; **inspektrise**; ww: **inspekteer**

**inspirasie; inspireer; geïnspireer; inspirerend**;

die **installasie** van …; werkwoord: **installeer**

**intellek – intellekte**; Hulle voer ’n **intellektuele** gesprek.

**intelligent**; **intelligensie**. So baie **intelligente** kinders spel dit verkeerd as “intellegent”!

**intensiteit**; **intensiveer** (NIE *intensifiseer* NIE)

**interessant; geïnteresseerd**

Moenie **intjip** as ek praat nie.

**intuïsie**; Ek het dit **intuïtief** aangevoel.

**inwy**; die **inwyding** van die nuwe saal

**irriteer**; **irriterend**; Dis ‘n groot **irritasie**.

**J**

**jaarin** en **jaaruit** (EEN woord)

**Ja-nee**, die Afrikaanse spelling is maar moeilik.

**jare lank**; ‘n **jare lange** stryd

Die **Japanners** hou van **Japannese** kookkuns.

Hy vra die **jawoord**.

Jy moet jou plig **jeens** jou skool nakom.

**jislaaik** OF **jislaik** (tussenwerpsel of uitroep)

**jogurt**

die **jong man** OF die **jongman**

**van jongs af; van kleins af**

**juweel – juwele; juwelier**

Hy **jy en jou** sommer sy ouers.

**K**

Ons sal die werk gou **kafdraf.** MAAR Hy kan darem baie **kaf praat.**

**kafeïen**; **kafeïenvrye** koffie

**kanon - kanonne**

**kanselier** (Die **visekanselier** is die rektor van ‘n universiteit.)

**kansellasie; kanselleer**

**kaperjolle** (vrolike kaskenades)

**karnaval**

**kasset; kassette; kassetopname**

**kassier – kassiers** van die bank

**katalisator**

**katalogus** (klem op ka***TA***logus)

**kategorie** (klem op laaste sillabe); **kategorieë**

Hulle vang weer **kattekwaad** aan.

Jy sal moet **katvoet** loop vir hom.

**Kersboom** (hoofletter)

**kettinkie**

**van kleins af; van kindsbeen af**

Jy moet **klaarmaak**; ons moet nou ry

Dis **klaarpraat** met hom …

**Klassifikasie;**  werkwoord: **klassifiseer**

Ek kan dit nie mooi **kleinkry** (verstaan) nie.

Skryf dit óf in **kleinletters** óf in **hoofletters**.

**kleurtelevisie**

**Komaan**!

Soos ‘n **koeël** uit ‘n geweer.

**koevert**

**kollega – kollegas** [NIE *kolegas* NIE]

**kollekte;** persoonsnaam: **kollektant; kollekteer**

Hy is ’n **kolos** van ’n man.Hy is **kolossaal**. Dis ’n **kolossale** gebou.

**kommissaris**

**kommissie** MAAR **komitee**

**kommunikasie; kommunikeer**

**kompetisie; kompeteer**

Hulle **komplementeer** mekaar. (vul mekaar aan om ’n geheel te vorm)

Hy **komplimenteer** haar oor haar werk. (gee ’n kompliment of ’n pluimpie)

Ons het **komplimentêre** (gratis) kaartjies vir die konsert.

**kontrole**; Die **kontroleerder** OF **kontroleur** sal ons werk kom **kontroleer**.

**kop-aan-kop-botsing** OF **kop-aan-kopbotsing**

Dis ’n **kopie** van die oorspronklike. **Kopieer** dit op die kopieermasjien. Ek doen **kopiëring**.

Ek sal eers moet **kopkrap** oor die probleem.

**kop onderstebo** OF **koponderstebo**

’n **kopseerpil**; ’n **hoofpynpil** (EEN woord, want dis samestellings)

**korrespondensie; korrespondeer**

‘n **kortafstandatleet**; **langafstandatleet**

Hy is op die **kortlys**. Sy is **gekortlys**.

Ons kies sommer **kortpad** dorp toe.

Die situasie is **kritiek**. Die pasiënt is in ’n **kritieke** toestand. MAAR ’n **Kritiese** bespreking van die verhaal. OF Sy is baie **krities** oor ander se klere.

**krokodil - krokodille**

**kurrikulum; buitekurrikulêre** bedrywighede

Moenie **kwaadpraat** van ander nie.

Hulle is al jare lank **kwaaivriende**.

**kwartaalliks**

Moenie sulle dinge **kwytraak** nie.

Hulle sal hom sy skuld **kwytskeld**.

Ons het dit gesien op die **kykweer** (op TV).

**L**

**laagvat** of **hoogvat** in rugby

Dis nou my **laaitie** OF **laitie** dié. (seun)

’n **laat-maar-loop-houding**

**laboratorium**

**landdros**

Sy dra ‘n **lang broek** wat op die grond sleep.

MAAR Sy dra gewoonlik **langbroeke**.

Hy neem **langverlof**.

Ek het hom **lanklaas** OF **lank laas** gesien.

**leeruitkoms** – al die **leeruitkomste**

‘n goeie lewe **lei**; **lei** die perd; Hy **lei** ons.

**lektor – lektore; lektrise - lektrises**

**leraar - leraars** (predikant)

**leuen; leuenaar**

’n kort **lewenskets** van die skilder(Net EEN *s*)

Hy is gewoond aan ‘n hoë **lewenstandaard**.

**liassering;** werkwoord: **liasseer**

**liefhê**; **liefgehad** MAAR **lief kry**

Ek **lig** jou in oor die saak (vergelyk **inligting**), MAAR ek **lug** my mening oor die saak.

Die huis staan **in ligte laaie.** (is aan die brand)

**linguis** (’n taalwetenskaplike); die **linguistiek**

**liniaal;** **liniale** (net een *a*, want dis in ‘n oop lettergreep*: li-ni-****a****-le*)

**literatuur; literatuurstudie**

**losgemaal – losgemale** (in rugby)

Hierdie woorde moet jy **los skryf.**

Hy **ly** aan ’n kwaal. Sy **ly** swaar. (sukkel; kry swaar) MAAR Die leier sal die span **lei**.

’n **luukse** uitgawe van die Bybel; Dit lyk baie **luuks** OF **luuksueus**. Ons het nie geld vir so ’n **luukse** nie. Meervoud: **luukses**

**lydensgeskiedenis** (NIE *lyding* NIE): die geskiedenis van Christus se lyding

**M**

**Maandagaande, Sondagaande**  (NIE Maandaemiddae of Sondae aande NIE)

my **ma-hulle**; my **oom Klaas-hulle**

**majestueus**; die **majestueuse** berge

Ons hou heelnaweek **makietie**.

politieke **maneuvers** uitvoer om verkies te word; ww.: **maneuvreer**

**manipulasie – manipulasies;** ww.: **manipuleer**

**manjifiek;** Dit was ’n **manjifieke** skepskop.

Die ou man is baie **mankoliek.** (siekerig, kranklik; wankelrig)

**manskoen; mansandaal** (Net EEN *n*)

**marathon** OF **maraton**

**marijuana**

**masjinerie; masjinis**

**mayonnaise**

**mediumskoot, nabyskoot, verskoot** in ’n fliek (EEN woord)

’n **meisieskool** en ’n **seunskool**

**melancholies** OF **melankolies** (swaarmoedig, swartgallig)

Hy is besig om sy **memoires** te skryf.

**Menige mens** sal met my saamstem.

**’n Menigte mense** sal met my saamstem.

Hy is ’n **mens-mens**.

**meubileer** OF **meubeleer**

Al die **meublement** OF **meubelment** OF **ameublement** van die huis is verkoop.

**miaau**

**millennium**

**minibustaxi**

Sommige mense voer ’n **miserabele** bestaan.

**miskien** (NIE *meskien* NIE!)

**mis gooi, mis skiet** (letterlik “nie raak nie”) MAAR **miskyk, misloop, mistas** (figuurlik)

Ek wil my **misnoeë** uitspreek oor …

Sy **modelleer** die nuutste klere.

**moduleer** (om jou stem te buig, bv. as jy voordra)

**moderator – moderatore** OF **moderators**

**modern; moderner; modernste.** Ek wil dit **moderniseer.**

**Moenie** word geassimileer. Moenie skryf “moet nie’” NIE!

Dit was ’n **moewiese** (baie groot) fout.

Dien die medisyne **mondeliks** toe.

Ek moet dit **mondelings** oordra; ‘n **mondelinge** eksamen

Hard met **moederaarde** kennis maak: hard val

op **moedverloor** se vlakte

**moeë**; moeg; **moeër**; moegste

Hy **monitor** OF **moniteer** die werk wat ons doen.

**monnik - monnike**

Ek wil my eers gaan **mooimaak**.

**moondhede** (sterk lande)

**môre** OF **more**

Hy sny sy vinger **morsaf**.

**muskiet**

**N**

Ek soek **naarstiglik** (ywerig, haastig) na my selfoon. (NIE *naarstigtelik* NIE)

Ek kom net gou **nagsê** OF **nagsoen.**

**naderhand** [NIE *laterhand* NIE]

**naïef; naïewe**; ’n persoon se **naïwiteit**

**narkotiseur**

**navolgenswaardige**

**nepotisme** (begunstiging van familie en vriende by die toekenning van poste)

Ek sal dit **netnoumaar** doen.

Jy verstaan dit**, nè?** (ALTYD ’n komma; die gravis op die *e* en dan ’n vraagteken)

**net so** OF **netso**

**net so wel** (DRIE woorde)

Ek is **nieamptelik** lid van die komitee.

**nog steeds** (TWEE woorde)

**noudat** MAAR **nou eers**

**Nou ja** OF **Nouja**, kom ons gaan slaap.

**Nuwejaar** is ’n vakansiedag. In die **nuwe jaar** wil ek harder werk.

Nou is ek **nugter wakker**.

**nuuskierig**

**O**

Sy **oe en aa** toe sy die oulike baba sien.

Dis alles **oëverblindery.**

Hy is iemand met baie **oemf.**

Dit was ’n groot **okkasie**. (NIE oekasie NIE)

’n **hartomleidingsoperasie**

al die **omstanders** (net soos **buitestander**)

Dis vir my **alles om ’t ewe**.

Hy vra **om** verskoning. (NIE *onverskoning* NIE)

**omverwerp**: Die regering is **omvergewerp**.

**onervare; onervarenheid**

**ongerymdhede** (dit wat nie behoort te wees nie; in stryd met gesonde verstand)

Hy is ’n **ongure** vent. Dis **ongure** weer.

**onmiddellik MAAR onverbiddelik**

**onmoontlik**

**onnosel**; Jou **onnosele** vent!

Die appels is ons **s’n**; julle **s’n**; my ma **s’n.** (‘n verkorte vorm van die woord *syne* )

**onstuimige** see (NIE *ontstuimig* NIE)

Hy is **onverrigter sake** OF o**nverrigtersake** daar weg. (sonder om iets uit te rig)

jou oog is in jou **oogkas**. Meervoud: **oogkasse**

Hulle was verlief met die eerste **oogopslag**.

Wat jy **ook al** sê, ek glo jou nie. (Altyd TWEE woorde)

Hoeveel appels sal jy **oorhê**? Al die geld wat hy **oorhet** OF **oorgehad** het. (EEN woord)

**oorskry** (oor die grense gaan): Jy **oorskry** nou jou opdrag. Dit **oorskry** die perke van welvoeglikheid. Jy **oorskry** die spoedgrens.

Die eksamen is **op hande**. (baie naby)

Hy is **op heter daad** OF **op heterdaad** betrap.

**op pad** (Altyd TWEE woorde)

**opponent; opposisie**; Hulle **opponeer** ons.

**op sigself**

Hy is nog **op skool.** (NIE op *die* skool NIE)

Hy is **op slag** dood. (dadelik, onmiddellik)

Ek is **op soek** na my bril. MAAR Ek moet dit in die woordeboek **opsoek**.

Sy hou haar altyd so **opstêrs**. (hoogmoedig)

**ordonnansie**

**oriëntering; oriënteer**

**orraait** OF **orrait; orraaiterig** OF **orraiterig**

**ouder gewoonte** OF **oudergewoonte**

**oukei**

**outisties**

**outomaties**

**P**

**paadjie** (*pad*) en **blaadjie** *(papierblad*)

Ek moes **padgee**. Ek het **padgegee**.

my **pa-hulle**; my **ma-hulle**; my **oupa-hulle**; my **oom-hulle** (Maar NIE *u-hulle* NIE)

Die motor is herstel; en is nou **padwaardig**. Ons is **padvaardig** en kan maar vertrek.

**pak gee; pak kry** (TWEE woorde)

**pak slae** (TWEE woorde, net soos bv. *sak sout*)

**pakket;** **pakkette**

**papegaai**

jou **paraaf** (voorletters) **Parafeer** gou hier.

**paraffien**

**paragraaf; paragrafeer** (vorm paragrawe)

**parallelle** lyne; **parallelogram**

**passasier**

Hulle is **patrollie**. Hulle **patrolleer** die gebied.

Ek is nou heeltemal **pê** of **poegaai**.

Jou werk is op ’n hoë **peil**. Ek kan **peil** trek op jou. Hy **peil** (meet) die diepte van die water.

Hy’s my groot **pel.**

Hy is vreeslik **pellie-pellie** met almal.

**peloton**

Ons gaan nou **perdry**.

**personifikasie;** werkwoord: **personifieer**

**peperment** OF **pipperment**

**plakkaat – plakkate**

**platform**

Hy loop hom **te pletter**; ’n **plettervat** in rugby

**polisie;** sigbare **polisiëring** in die woonbuurtes

**populêr**; streef na **populariteit**

**populier; populiere**

**portefeulje**

**portjackson**; ‘n **portjacksonboom**

**positief** (klem op die laaste lettergreep)

**potpourri** (mengsel; mengelmoes)

die **première** van die nuwe fliek

**president** (Sy woning is die **presidensie.**)

As jy hom oorsien, skep jy ’n **presedent** (voorbeeld wat nagevolg kan word)

**prieel - priële**

**probleem;** **problematies**

**professie** (beroep); ’n **professionele** atleet

**professor**; sy **professorale** intreerede

**programmeer** (stamwoord= *progr****a****m*)

**progressief**; die **progressiewe** kandidaat

**prokureur**

**propaganda**; die artikel is **propagandisties**

**proteïen - proteïene**

Ek sal my voorregte **prysgee.** (EEN woord)

**psigiater**; **psigiatriese** behandeling

**pyl** (soos ’n **pyl** uit ‘n boog). Hy **pyl** op die doellyn af.

**pylvak** (die laaste reguit deel van die

atletiekbaan)

**R**

Ek hoop ons sal mekaar weer **raak loop**.

Jy moet die bok **raak skiet.**

**raffinadery;** werkwoord: **raffineer**

**tennisraket** (klem op laaste lettergreep); dus **rakette**

**rebel - rebelle; rebellie**; Kinders **rebelleer** teen hul ouers.

Ek sal sonder die notas moet **regkom**.

Ek het al die foute **reggemaak**. (EEN woord, net soos **staatmaak** en **klaarmaak**)

**reën; reënerig**

Die **regisseur** behartig die **regie** van die fliek.

Hy glo aan **reïnkarnasie** OF **re-inkarnasie.**

**rekeninkie; koninkie**

**remedieer**; Ons doen **remediëring**.

**Renaissance**

**reparasie**; **Repareer** asb. my horlosie.

**restaurant, restourant** Hy is ’n **restaurateur.**

**reusehaai; reusetaak** (*reus* is nie ’n b.nw. nie, maar die eerste lid van ’n samestelling; daarom is dit dus EEN woord**)**

**rinneweer** OF **verrinneweer**

Ek is so moeg vir die vervelige **roetine**.

die vierde **ronde** OF **rondte** van die geveg

Hy draf al in die **rondte**.

Hy hou van **rondloop**.

Dis **rooigety**; moet dus nie die skulpvisse eet nie.

**rooiwyn** EN **witwyn** (Dit is samestellings.)

Ons tref die **reëlings** vir die basaar. MAAR Hou aan die **relings** van die trap vas.

Die plaashuis is nou ’n **ruïne**. Sy vrou se spandabelrigheid het hom **geruïneer**.

**ruspe** OF **rusper**

**S**

**saffier - saffiere**

**satelliet - satelliete**

**scenario – scenario’s**

**sebra – sebras** (NIE z*ebra* NIE.)

**seël**, soos **posseël** (In Nederlands is dit *zegel*) MAAR **doopseel** (‘n bewysstuk)

**seerkry**; het **seergekry**

**seevaarders, kruisvaarders** MAAR **voorvaders**

**seggenskap**

**sekretaris; sekretaresse**; **sekretariële** werk

**ag sies tog**!

**silhoeët - silhoeëtte**

**sillabe** (lettergreep)

**sillabus** (leerplan)

Ag **sjarrap**, man!

die **simmetrie**; **simmetries** (Let op die klem.)

**simptoom** - **simptome**; dis **simptomaties** van

die siekte

**sinistere** (onheilspellende, skrikwekkende)

**sjokolade**

Die plant is die heel **skaarsste** in die hele wêreld. MAAR Daar is ’n groot **skaarste** aan hulpbronne.

Ons hoop nie iets gaan **skeefloop** nie.

Ons moet **skoolgaan**. Die juffrou moet **skoolhou**. (NIE skoolgee NIE)

**skoolloopbaan**

Ek **skrap** jou naam van die lys. MAAR ek **skraap** die wortels.

Dis ’n **skreiende** skande! Dit **skrei** ten hemele. (die stam = *skreeu*)

Dit is ons **s’n**; julle **s’n**; my oom-hulle **s’n**

Ek het **so iets** nog nooit tevore gesien nie.

**sommer**

’n **Sonnet** is ’n gedig van 14 reëls (TWEE *n’e*)

Ek het dit **so pas** uitgevind.

**spesifiek**; hierdie **spesifieke** woord

**sprinkaan**

Jy kan op my **staatmaak**.

**standaard**; **standaardisering** (TWEE a’s, want dis ‘n geslote lettergreep: *stand-****daar****-di-se-ring*) [Vergelyk met **beoordeling:** *be-oor-****de-****ling* waar***de***- ’n oop lettergreep is.]

Sy hare is **steil** (reguit). Haar hare is in ’n moderne **styl** gesny. Ek hou van die **styl** waarin die roman geskryf is.

**sterk punte** OF **swak punte** (TWEE woorde)

**stilering;** Die haarkapper **stileer** haar hare;

**stoffering**; Ek wil die rusbank **stoffeer.**

**stokkiesdraai**; het **stokkiesgedraai**

**surrogaat** (paasvervanger)

**swaarkry** OF **swaar kry**

die **swartskaap** van die familie (figuurlik)

**T**

**T-hemp**; **T-hemde**

**tapisserie – tapisserieë** (klem op laaste sillabe)

**tatoeëer; tatoeëring; tatoeëermerk**

Hulle staan **teenmekaar** (naby mekaar) MAAR Hulle veg **teen mekaar**. (TWEE woorde)

**te alle tye** OF **ten alle tye**

**technikon** OF **tegnikon**

**te eniger tyd**

**teenstander**

**tegelykertyd**

Hy gaan so **te kere** OF **tekere**.

**telefoon; televisie; telekommunikasie**

**ten toon stel**

**terneergedruk**

**terselfdertyd**

Doen dit **ter wille** OF **terwille** van die saak.

**teweegbring; teweeggebring**

**tienrandnoot; vyfrandstuk**

Ek is mal oor **steak en skyfies** OF **tjips;** ’n **vis-en-skyfies-winkel** OF ’n **vis-en-tjips-winkel**

Ons sal dit sommer **tjop-tjop** afhandel.

**toustaan**; Ons het ure lank **tougestaan.**

Ek sal jou **touwys** maak.

**trauma** OF **trouma; traumatiese** OF **troumatiese** (skokkende) ervaring

Hulle is seker die **trotsste** ouers in die wêreld.

**toe-eien; toegeëien**

**toemaar** OF **toe maar**

**toewy**; Hy dien die saak met **toewyding.**

**toi-toi; toi-toiery**

**totsiens** OF **tot siens**

**traak-my-nieagtig**

**transparante**

**triesterig** OF **triestig** OF **trietserig** OF **trietsig**

**triomfantlik** OF **triomfantelik**

‘n **trompop** botsing

‘n **tsoenami** (getygolf)

*Tydstip* altyd een woord: **eenuur, drieuur**

*Tydsduur*twee woorde: **drie uur** of **ses uur**

**Twaalfde Straat** OF **Twaalfdestraat**

**tweede; tweedehands**

**tweespalt** (verdeeldheid, twis, onenigheid): Daar is **tweespalt** in die span.

in die **twintigste eeu**; Dit is **twintigste-eeus.** (EEN woord as byvoeglike naamwoord)

**U**

**uitfaseer** (afgelei van *fase*)

**uitmekaargaan** OF **uitmekaar gaan**

Leen vir my jou **uitveër**; ek wil my foute **uitvee.**

**uitwei** oor ’n saak (breedvoerig praat) MAAR ‘n saal **inwy**

Hulle gaan **uitmekaar**.

**uniform – uniforms; uniformiteit** (eenvormigheid)

**universeel**; **universaliteit**

**universiteit;** ‘n **universitêre** opleiding

**V**

Hy is ‘n **vandaal**. **Vandalisme** is ’n groot probleem by sommige skole.

**vandisie** OF **vendusie**

**van voor af** (begin), soos **van kleins af**

**voorin; agterin, agteraan** OF **voor in, agter in, agter aan**

**vegetariër**; Sy volg ’n **vegetariese** dieet.

Hulle het hul lewe **veil** vir hul land. (sal hul lewe opoffer vir hul land)

Hulle **vel** die bome. (afgelei van *val)* Die regter **vel** die vonnis.

**verafgod** OF **verafgood**

Baie tyd het **verbygegaan**.

Ek sal **vereers** OF **vir eers** stilbly.

Sy lyk mooi **viets** (netjies, deftig) en fyn.

Ek sal **vir seker** OF **verseker** (beslis) kom oefen.

Hy staan daar **ver** OF **vêr**.

Hy wil sy naam **verewig.** (’n werkwoord)

Dit duur **vir ewig** (*vir altyd*) voor die klok lui.

**verifieer** (kontroleer om seker te maak dat dit eg is); die **verifiëring** van die punte

Jy moet jou besittings **verseker** teen diefstal.

**veranda - verandas**

Die man is na sy dood **veras.** Die **verassing** het by die krematorium plaasgevind.

**verjaardag** OF **verjaarsdag**

**verleentheid** net soos **geleentheid** (SONDER ’n deelteken, al is die stam *verleë*)

Doen dit na die beste van jou **vermoë**; meervoud: **vermoëns**.

Hy **verontskuldig** homself.

Dit was ’n heerlike **verrassing; verrassinkie.**

Die meubels is **verrinneweer**.

‘n groot **verskeidenheid**

**verslae**; ’n gevoel van **verslaenheid** OF **verslaentheid**

Ons smul aan al die **versnaperinge.**

**verworwe immuniteitsgebreksindroom**

Die belangrike woorde is in **vetdruk.**

**video’s**

**vitamien** – baie **vitamiene** OF **vitamine** - baie **vitamines**

**viviseksie** (operasie op lewende diere vir wetenskaplike doeleindes; vergelyk **disseksie**: op ’n lyk)

**vlermuis** (sonder ’n kappie)

Sy **vly** haar op die kussings van die bank. saggies, gerieflik neerlê)

Ek is **vodde** na die eksamen (baie moeg)

Toe die kar breek, moes ons **voetslaan**.

op **voetsoolvlak** (vlak van die gewone mens)

**volwassene**

die **vonkel** in haar oë

die **vonds –** **vondste** (wat gevind is)

Dis heeltemal **voor die hand liggend**

**voorreg; bevoorreg**

**voorstander; teenstander** of **teëstander**

**voorvaders**  MAAR **seevaarders**

Hy doen dit onder valse **voorwendsels** (maak asof dit waar is)

Hulle wou die straf **vryspring**.

Hy wil sommer **vuisslaan.**

Die groen druiwe smaak **vrank**.

**vroeë**

Dis **vulgêr**. Moenie **vulgêre** grappe vertel nie.

Sy **vyl** haar naels met ’n **naelvyl.**

**W**

Ek **waardeer** *[appreciate]* al die moeite **waardeur** *[through which]* jy moes gaan om hier uit te kom.

**wanneer** (NIE *wanner* NIE)

Ek moet reg spel, **want** dis belangrik. (NIE *wan* of *van* NIE)

Die venster is **wawyd oop**. Ek **is wawyd wakker**.

**wedywer;** die **wedywering** tussen die spanne

die **wel en** **wee** van ons ou dorpie.

**weer eens** OF **weereens**

**wegholoorwinning; wegholveldbrand**

**weifel** (aarsel, besluiteloos wees): Sy **weifelende** antwoord klink nie opreg nie.

**weldeurdagte** (wat goed bedink is)

**welversorg; welopgevoed** MAAR **goed versorg** (TWEE woorde, want ‘n mens kan praat van **beter** of die **bes versorgde**)

**wispelturig** (veranderlik) *[fickle, capricious]*

**witbrood; witsuiker; witwyn** (EEN woord)

Moenie so **worrie** OF **wharrie** nie!

Ons **wy** die saal in; **inwyding**. Ek **wy** my aan die saak. MAAR Sy **wei** altyd so lank uit oor haar kinders se prestasies.

Hy probeer my **wysmaak** (laat glo)dat ek nie vir die speltoets hoef te leer nie.

**X**

**xenofobie** (vreemdelingehaat); die **xenofobiese** aanvalle teen uitlanders

**xilofoon** (slaginstrument wat met houthamers bespeel word)

**x-strale; x-straalondersoek**

**Samesteller:**

Adinda Vermaak

Kurrikulumadviseur: Afrikaans

Distrik Metro-Noord

Wes-Kaap Onderwysdepartement

Januarie 2009

**BRONNE**

**Hoofsaaklik uit: *Afrikaanse woordelys en spelreëls.*** Ook voorbeelde uit die lys met informele woorde, d.w.s. Omgangsafrikaans, pp.-527-534)Negende uitgawe. Pharos, 2002; asook tipiese spelfoute uit leerders se skryfstukke, en uit Dalene Müller: ***Skryf Afrikaans van A tot Z.*** Pharos, 2003